ועדת הכלכלה, כנסת 20, פרוטוקול מספר 322, 2016-08-08 13:00

איתן כבל: ברשותכם, אני פותח את הישיבה בנושא צו התחבורה (עבירות קנס) (תיקון), התשע"ו-2015, בדבר נסיעה אסורה בנתיב שיועד לתחבורה ציבורית.

איתן כבל: בהמשך לתקנות אשר העברנו זה עתה לגבי נוהל פיקוח בנת"צים, עד עתה היה לנו את משרד המשפטים, עכשיו משרד התחבורה מבקש בהמשך לכך להחמיר את הענישה על נסיעה בנת"צים.

איתן כבל: מי מציג את זה?

איתן כבל: עו"ד חוה ראובני, ידידת המחלקה, בבקשה.

<פריד אברהם: אדוני, אחזור על השאלה עוד פעם לצורך הפרוטוקול?

איתן כבל: אגלה לך סוד: אתה מתיש אותי, לא את השר.

<פריד אברהם: אני לא רוצה להתיש אותך.

<פריד אברהם: אני רוצה שזה יהיה כתוב כדי שנוכל להגיד את זה.

איתן כבל: תודה.

איתן כבל: בבקשה, חוה ראובני.

<חוה ראובני: תודה רבה, אדוני.

<חוה ראובני: בצו הזה אנחנו מבקשים להעלות את הקנס בעבירת נסיעה אסורה בנתיב תחבורה ציבורית.

<חוה ראובני: במצב הקיים היום, בצו הקיים יש סתירה.

<חוה ראובני: יש שני סעיפים שמדברים על זה.

<חוה ראובני: זה מופיע בשתי תצורות: יש את התצורה של תקנה 34, שאומרת שאסור שימוש בנתיב על-ידי עובר דרך מן הסוג שלא הותר לו השימוש, ושם רמת הקנס גם כיום היא בדרגה ג', 500 שקלים.

<חוה ראובני: תצורה נוספת שהעבירה הזאת מופיעה בצו התעבורה (עבירות קנס) היא חובת הציות לתמרור.

<חוה ראובני: הנתיב הופך להיות נתיב תחבורה ציבורית מכוח סימונו בתמרור.

<חוה ראובני: העבירה של אי ציות לתמרור של ייעוד נתיב לתחבורה ציבורית מוגדרת היום ברמת קנס ב', 250 שקלים.

<חוה ראובני: מכיוון שבדין הפלילי לעולם הולכים לקולא, בפועל המציאות היא אכיפה ב-250 שקלים.

<חוה ראובני: אנחנו סבורים שקנס זה נמוך מדי.

<חוה ראובני: זה קנס שנמצא בתחום העבירה המשתלמת, שיכול להיות מצב שבו לאדם כדאי לשלם 250 שקלים כדי לחסוך בזמן ולנסוע בנת"צ.

<חוה ראובני: הוא לא משקף את חומרת העבירה ואת השיבוש החמור שהוא עושה לציבור הרחב מכיוון שנסיעה בנת"צ ותפיסת הקיבולת של הנת"צ על-ידי רכב פרטי משמעותה שיבוש תנועת התחבורה הציבורית שמיועדת להסעת ההמונים והציבור הרחב.

<חוה ראובני: הרכב הפרטי האחד עם הנוסע האחד, או 10 רכבים פרטיים שבכל אחד מהם יש נוסע אחד או שניים מפריעים לתנועה של אוטובוסים, שבכל אחד מהם יש עשרות נוסעים, ומעכבים אותם.

<חוה ראובני: זה גם פוגע במדיניות הממשלה הרוחבית לעודד מעבר מרכב פרטי לתחבורה ציבורית מטעמים תחבורתיים וסביבתיים כאחד.

<חוה ראובני: לכן אנחנו מציעים לעשות כאן יישור קו ולהעלות את הקנס גם על התמרור האוסר כניסה לנתיב תחבורה ציבורית לרכב שהתמרור לא מיועד לו, לדרגת קנס ג'.

<חוה ראובני: השינוי הזה תואם עם גורמי הממשלה, ניתנה לו הסכמת שרת המשפטים ואנחנו מבקשים גם מן הוועדה לאשר אותו.

איתן כבל: יש הערות?

איתן כבל: עולים מ-250 ל-500 שקלים.

איתן כבל: נא לקרוא את הצו.

<חוה ראובני: צו התעבורה (עבירות קנס)(תיקון), התשע"ו-2015 "בתוקף סמכותי לפי סעיפים 1 ו-30 לפקודת התעבורה (להלן – הפקודה), בהסכמת שרת המשפטים ובאישור ועדת הכלכלה של הכנסת לפי סעיף 30(א) לפקודה ולפי סעיף 21א(א) לחוק יסוד: הכנסת,"- -

<אתי בנדלר: אין כבר סעיף 21א(א) לחוק-יסוד: הכנסת.

<אתי בנדלר: תמחקו את זה מהרישה.

<אתי בנדלר: הסעיף בוטל.

<חוה ראובני: - -"וסעיף 2(ב) לחוק העונשין, התשל"ז-1977, אני מצווה לאמור: תיקון 1.

<חוה ראובני: בתוספת לצו התעבורה (עבירות קנס), התשס"ב-2002 – התוספת בפרט 2 – אחרי מספר סידורי 22 יבוא: תחילה 2.

<חוה ראובני: תחילתו של צו זה 30 ימים מיום פרסומו.

<חוה ראובני: "

איתן כבל: תודה.

איתן כבל: מי בעד?

איתן כבל: מי נגד?

איתן כבל: בעד – 2

איתן כבל: נמנעים – אין

איתן כבל: צו התעבורה אושר.

איתן כבל: תודה רבה לכם.

איתן כבל: שיהיה בהצלחה.